 Emọs 1  Okwu Emọs, onye so ná ndị Tekoa na-akpa atụrụ, bụ nke a gwara ya nọhụụ ọ hụrụ banyere Izrel nụbọchị Ọzaya eze Juda nakwa nụbọchị Jeroboam nwa Joash eze Izrel, afọ abụọ tupu e nwee ala ọma jijiji.O wee sị:Nke a bụ ihe Jehova kwuru, Nihi nnupụisi atọ nke Damaskọs nupụrụ nakwa nihi nnupụisi anọ o nupụrụ, m gaghị eme ka ọ laghachi azụ, nihi nticha ha ji ọbụna ígwè e ji etichapụta mkpụrụ tichaa Gilied.M ga-eme ka ọkụ gbaa ụlọ Hazel, ọ ga-erepịakwa ụlọ elu niile nke Ben-hedad.M ga-agbajikwa ihe ntụchi Damaskọs, bipụ onye bi na Bikat-evin, bipụkwa onye ji mkpanaka eze na Bet-iden; a ga-adọrọ ndị Siria nagha laa Kia, ka Jehova kwuru.Nke a bụ ihe Jehova kwuru, Nihi nnupụisi atọ nke Geza nupụrụ nakwa nihi nnupụisi anọ o nupụrụ, m gaghị eme ka ọ laghachi azụ, nihi na ha kpọọrọ ìgwè ndị niile a dọọrọ nagha kpọnye Idọm.M ga-eme ka ọkụ gbaa mgbidi Geza. Ọ ga-erepịa ụlọ elu ya niile.M ga-ebipụ onye bi nAshdọd, bipụkwa onye ji mkpanaka eze nAshkelọn. M ga-eme ka aka m bịakwasị Ekrọn, ndị fọdụrụ ná ndị Filistia ga-alakwa niyi, ka Ọkaakaa Onyenwe anyị Jehova kwuru.Nke a bụ ihe Jehova kwuru, Nihi nnupụisi atọ nke Taya nupụrụ nakwa nihi nnupụisi anọ o nupụrụ, m gaghị eme ka ọ laghachi azụ, nihi na ọ kpọọrọ ìgwè ndị niile a dọọrọ nagha kpọnye Idọm nakwa nihi na ha echetaghị ọgbụgba ndụ nwanne na nwanne.M ga-emekwa ka ọkụ gbaa mgbidi Taya, ọ ga-erepịakwa ụlọ elu ya niile.Nke a bụ ihe Jehova kwuru, Nihi nnupụisi atọ nke Idọm nupụrụ nakwa nihi nnupụisi anọ o nupụrụ, m gaghị eme ka ọ laghachi azụ, nihi na o ji mma agha chụọ nwanne ya ọsọ nakwa nihi na o meghịrị ya ebere, o ji iwe ya na-adọri anụ ruo mgbe ebighị ebi; o bukwa ọnụma nobi ruo mgbe niile.M ga-emekwa ka ọkụ gbaa Timan, ọ ga-erepịakwa ụlọ elu niile nke Bọzra.Nke a bụ ihe Jehova kwuru, Nihi nnupụisi atọ nke ụmụ Amọn nupụrụ nakwa nihi nnupụisi anọ o nupụrụ, m gaghị eme ka ọ laghachi azụ, nihi na ha bọwara ndị inyom Gilied dị ime afọ, iji mee ka ókèala ha saa mbara.M ga-amụnye mgbidi Raba ọkụ. Ọ ga-erepịa ụlọ elu ya niile, mgbe a na-eti mkpu agha nụbọchị agha, mgbe oké ifufe na-efe nụbọchị ifufe mmiri.A ga-adọrọkwa eze ha nagha, dọrọkọta ya na ndị isi ya, ka Jehova kwuru. 